Περουλάδες Κέρκυρας

Οι Περουλάδες είναι οικισμός της Περιφερειακής Ενότητας Κέρκυρας στα Επτάνησα.

Γενικά 
Οι Περουλάδες βρίσκονται στο βορειοδυτικό τμήμα του νησιού της Κέρκυρας, ανατολικά του ακρωτηρίου Δράστης και σε υψόμετρο 20 μέτρων. Απέχουν 40 χλμ. βορειοδυτικά από την πόλη της Κέρκυρας και συνορεύουν βόρεια με τα χωριά Αυλιώτες και Άγιος Στέφανος ενώ δυτικά με το Σιδάρι. Είναι χαρακτηρισμένος ως παραδοσιακός οικισμός. Στην περιοχή βρίσκεται ένα από τα πιο διάσημα αξιοθέατα της Κέρκυρας το canal d'amour. Το 1985 ιδρύθηκε στο τοπικό χωριό των Περουλάδων το Γυμνάσιο Αμφιπαγιτών που το έτος 2016 έχει περίπου 90 μαθητές.

Ιστορία
Πρόκειται για ενετικό χωριό με αρχοντικά  με βενετσιάνικα οικόσημα και ψηλές μάντρες με ξύλινα πορτόνια (αυλόπορτες), μεταξύ των οποίων και τα απομεινάρια του σπιτιού του ποιητή Ανδρέα Κάλβου. 

Η ονομασία του χωριού προέρχεται από το επώνυμο Περούλης.οι ντόπιοι μεγάλοι σε ηλικία του χωριού ονομαζουν το χωριο τους και περλαδα και κάποιοι θα σας πουν οτι το ονομα ήρθε λογο οτι ειναι το τελευταίο σημείο της Ελλάδας και απο το πέρα Ελλάδα ηρθε το περλαδα και με τα χρόνια περουλαδες.Τεκμήρια υποδηλώνουν την κατοίκιση της περιοχής από την υστεροπαλαιολιθική εποχή (πριν 12.000 χρόνια).

Οι Περουλάδες γνώρισαν μεγάλη ακμή κατά το Μεσαίωνα και δεν υπέστησαν μεγάλες καταστροφές καθώς η φρουρά διέθετε πυροβόλα μεγάλου βεληνεκούς εναντίον των πειρατών. Τη μεγαλύτερη καταστροφή την έφεραν το 1403 οι Γενουάτες.

Παραλίες
Στις παραλίες του χωριού συγκαταλέγονται το Κανάλ ντ' Αμούρ, ο Λογγάς και η Αποτρυπητή.

Πηγές
Τουριστικό φυλλάδιο του Δήμου Εσπερίων (1999-2000), Δεκέμβριος 2003. 
Δήμος Εσπέριων - Περουλάδες

Παραπομπές 

Χωριά της Κέρκυρας
Δήμος Κέρκυρας
Δήμος Βόρειας Κέρκυρας